ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Οκτωβρίου 1988

για τη σύναψη της σύμβασης της Βιέννης για την προστασία της στιβάδας του όζοντος και του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος

(88/540/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130^Ρ,

την πρόταση της Επιτροπής,

τη γνώμη του Ευρωπαϊκού Κοινοβουλίου^(1),

τη γνώμη της Οικονομικής και Κοινωνικής Επιτροπής^(2),

Εκτιμώντας:

ότι η Κοινότητα υεργραψε τη σύμβαση της Βιέννης για την προστασία της στιβάδας του όζοντος στις 22 Μαρτίου 1985 μαζί με ορισμένα από τα κράτη μέλη της

ότι έχει αποδειχθεί ότι οι συνεχείς εκπομπές ορισμένων χλωροφθορανθράκων και halons στα σημερινά επίπεδα είναι πιθανόν να προκαλέσουν σημαντικές βλάβες στη στιβάδα του όζοντος ότι υπάρχει διεθνής συναίνεση για την ανάγκη σημαντικής μείωσης τόσο της παραγωγής όσο και της κατανάλωσης τέτοιων ουσιών ότι οι αποφάσεις 80/372/ΕΟΚ^(3) και 82/795/ΕΟΚ^(4) προβλέπουν τη διενέργεια ελέγχων, οι οποίοι έχουν περιορισμένα αποτελέσματα και οι οποίοι καλύπτουν μόνο δύο από αυτές τις ουσίες (CFC 11 και CFC 12)

ότι στις 16 Σεπτεμβρίου 1987 ύστερα από διαπραγματεύσεις εγκρίθηκε ένα ποσθετο πρωτόκολλο της σύμβασης της

Βιέννης, το πρωτόκολλο του Μόντρεαλ, σχετικά με τις ουσίες που καταστρέφουν τη στιβάδα του όζοντος ότι το πρωτόκολλο υπογράφηκε από την Κοινότητα και πολλά από τα κράτη μέλη της

ότι είναι απαραίτητο για την προστασία και βελτίωση του περιβάλλοντος να τεθεί σε ισχύ η σύμβαση της Βιέννης καθώς και το πρωτόκολλο του Μόντρεαλ που βασίζεται στην αρχή της προληπτικής δράσης για την αποφυγή πρόσθετης καταστροφής της στιβάδας του όζοντος και στα επιστημονικά και τεχνικά δεδομένα που ήταν διαθέσιμα κατά τη στιγμή της θεσπίσεώς του

ότι η Κοινότητα πρέπει προς τούτο να εγκρίνει την εν λόγω σύμβαση

ότι πρέπει ιδίως η Κοινότητα να αποτελέσει συμβαλλόμενο μέρος του πρωτοκόλλου επειδή ορισμένες διατάξεις του μπορούν να εφαρμοστούν μόνο αν η Κοινότητα και όλα τα κράτη μέλη της αποτελέσουν συμβαλλόμενα μέρη του

ότι, για να τηρηθούν όλες οι υποχρεώσεις που προβλέπονται από τη σύμβαση και από το πρωτόκολλο κατά τον κατάλληλο τρόπο, είναι αναγκαίο να γίνουν συμβαλλόμενα μέρη της σύμβασης όλα τα κράτη μέλη

ότι, εξάλλου, ορισμένες διατάξεις του πρωτοκόλλου, ιδιαίτερα το άρθρο 2 παράγραφος 8, θα ισχύσουν στην Κοινότητα μόνο αν όλα τα κράτη μέλη αποτελέσουν συμβαλλόμενα μέρη του πρωτοκόλλου

ότι θα πρέπει όλα τα κρατή μέλη να περατώσουν όσο γίνεται γρηγορότερα τις διαδικασίες προσχώρησης και κύρωσης της σύμβασης και του πρωτοκόλλου αντίστοιχα, με στόχο να κατατεθούν από την Κοινότητα και τα κράτη μέλη, ταυτοχρόνως εάν είναι δυνατόν, τα έγγραφα έγκρισης, αποδοχής, κύρωσης ή προσχώρησης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ίΑρθρο 1

Η σύμβαση της Βιέννης για την προστασία της στιβάδας του όζοντος και το πρωτόκολλο του Μόντρεαλ για τις ουσίες που καταστρέφουν τη στιβάδα του όζοντος εγκρίνονται εξ ονόματος της Κοινότητας.

Τα κείμενα της σύμβασης και του πρωτοκόλλου επισυνάπτονται στο παράρτημα Ι της παρούσας απόφασης.

ίΑρθρο 2

Ο Πρόεδρος του Συμβουλίου θα καταθέσει τις πράξεις έγκρισης της σύμβασης της Βιέννης και του πρωτοκόλλου του Μόντρεαλ εκ μέρους της Κοινότητας στο Γενικό Γραμματέα των Ηνωμένων Εθνών, σύμφωνα με το άρθρο 13 της σύμβασης της Βιέννης σε συνδυασμό με τα άρθρα 14 και 16 του πρωτοκόλλου του Μόντρεαλ.

Ο Πρόεδρος καταθέτει συγχρόνως τη δήλωση αρμοδιοτήτων του παραρτήματος ΙΙ της παρούσας απόφασης, σύμφωνα με τις συνδυασμένες διατάξεις του άρθρου 13 παράγραφος 3 της σύμβασης της Βιέννης και του άρθρου 14 του πρωτοκόλλου του Μόντρεαλ.

ίΑρθρο 3

1. Τα κράτη μέλη που δεν έχουν κάνει ακόμα τις σχετικές ενέργειες λαμβάνουν τα απαιτούμενα μέτρα, το αργότερο μέχρι τις 31 Οκτωβρίου 1988, ώστε να κατατεθούν κατά το δυνατόν ταυτόχρονα τα έγγραφα επικύρωσης, αποδοχής ή έγκρισης της σύμβασης της Βιέννης ή προσχώρησης σ' αυτήν εκ μέρους της Κοινότητας και των κρατών μελών της.

Τα κράτη μέλη θα ενημερώσουν την Επιτροπή το ταχύτερο δυνατόν σχετικά με την απόφασή τους να προσχωρήσουν και να κυρώσουν τη σύμβαση, ανάλογα με την περίπτωση, ή σχετικά με την προβλεπόμενη ημερομηνία ολοκλήρωσης των σχετικών διαδικασιών. Για την ταυτόχρονη κατάθεση των εγγράφων, η Επιτροπή θα κανονίσει σε συνεργασία με τα κράτη μέλη, μια ημερομηνία τοποθετούμενη οπωσδήποτε πριν από την 1η Ιανουαρίου 1989.

2. ιΟλα τα κράτη μέλη θα λάβουν τα απαιτούμενα μέτρα ώστε να κατατεθούν κατά το δυνατόν ταυτόχρονα πριν από την 1η Ιανουαρίου 1989 τα έγγραφα επικύρωσης, αποδοχής ή έγκρισης του πρωτοκόλλου του Μόντρεαλ εκ μέρους της Κοινότητας και των κρατών μελών της.

Τα κράτη μέλη θα ενημερώσουν την Επιτροπή πριν από την 1η Νοεμβρίου 1988 σχετικά με την απόφασή τους για κύρωση ή σχετικά με την προβλεπόμενη ημερομηνία ολοκλήρωσης των διαδικασιών κύρωσης. Για την ταυτόχρονη κατάθεση των εγγράφων, η Επιτροπή ορίζει, σε συνεργασία με τα κράτη μέλη, μια ημερομηνία τοποθετούμενη οπωσδήποτε πριν από την 1η Ιανουαρίου 1989.

ίΑρθρο 4

Η παρούσα απόφαση απευθύνεται στα κράτη μέλη.

Λουξεμβούργο, 14 Οκτωβρίου 1988.

Για το Συμβούλιο

Η Πρόεδρος

Β. ΠΑΠΑΝΔΡΕΟΥ

(1) ΕΕ αριθ. L 187 της 18. 7. 1988, σ. 46.

(2) ΕΕ αριθ. C 208 της 8. 8. 1988, σ. 3.

(3) ΕΕ αριθ. L 90 της 3. 4. 1980, σ. 45.

(4) ΕΕ αριθ. L 329 της 25. 11. 1982, σ. 29.